Programrådsmøte 7. desember 2023

Masterinnlevering STV4992 og PECOS4096

Hvorfor endrer vi rutinen:

Vi ønsker å flytte innleveringsdato frem en uke, og korte ned og tidfeste perioden for muntlig eksamen.

Under dagens ordning må studentene holde av to hele måneder for muntlig eksamen. Da studentene først får vite dato for muntlig eksamen mot midten av mai, fremstår ordningen som lite forutsigbart. Ved å legge alle muntlige eksamener i en kortere, tidfestet periode kan studentene begynne å planlegge jobb og ferie tidligere. Ved å flytte på innleveringsfristen vil sensorene få noe mer tid til sensur før sommerferien.

Hva endres:

For å unngå endringer i allerede fastsatte datoer for muntlig eksamen, og for å korte ned og tidfeste perioden for muntlig eksamen, foreslår vi følgende tiltak:

* Flytte innleveringsfristen en uke tidligere (gjeldende fra høst 2024)

Innleveringsfrist vårsemestret: 15. mai
Innleveringsfrist høstsemestret: 8. november

Dersom innleveringsfristen kommer på en fridag, blir innleveringsfristen satt til første arbeidsdag etter fridag.

* Korte ned og tidfeste perioden for muntlig eksamen (gjeldende fra høst 2024)
På emnesiden vil det stå:
*Muntlig eksamen blir i all hovedsak gjennomført i juni for vårsemestret og i november/desember for høstsemestret. I helt spesielle tilfeller kan muntlig eksamen bli gjennomført i juli/august for vårsemestret og i januar for høstsemestret.*